Di verschidene Gebiet ungerscheide sech ou hüt no i Wirtschaftsstruktur, Konfession und politischer Uusrichtig schtarch. Nach 1831 het de Kanton Aargou zu de liberale Kantön ghört; vili demokratischi Flüchtling us Dütschland händ doo Ufnaam gfunde. Der Aargouischi Chloschterstryt 1841/43,  wo dr Kanton zuerst aui Chlöschter ufghobe het, denn aber d'Nonnechlöschter (byspielswys Chloschter Fahr) wieder zuegloo het, isch eini vo de Ursache für de Sonderbundschrieg vo 1847 gsy, wo 1848 denn de hütigi schwiizerisch Bundesschtaat gää het.